Deg yixef wis sin, nemmeslay-d ɣef tesleḍt i d-yellan gar yinelmaden n yal aswir, syin gar kṛaḍ n yeswiren ( L3, M1 d M2 ), anda i d-neffeɣ s ugemmuḍ i d-yeskanen d akken aswir n (M1)d wid yesmersen ugar n yilugen di tezdit (180 i d-yemmalen 30.20% n yigulen), aswir n (L3) d wid yesmersen amur ameqran n yigulen di tussda (251 i d-yemmalen 42.11%) , arkad n yilem (38 i d-yemmalen 6.37%) d umgired gar (a) d (e) (46 i d-yemmalen 7.71%) ,ma d aswir n (M2) d wid yesmersen amata n yilugen di temsertit (81 i d-yemmalen 13.59%). Akken daɣen ɣef wayen yezdin semmus n leṣnaf n yilugen-agi, d aswir n (L3) I yesmersen aṭas n yilugen ɣef yeswiren niḍen, ma d aswir n (M1) d win I d-yemmalen d nutni ur nessemres ara aṭas n yilugen ɣas akka ugur-nsen ameqran d tizdit.